KOMISIJAS LĒMUMS

(2009. gada 30. novembris)

par ekoloģisko kritēriju noteikšanu Kopienas ekomarķējuma piešķiršanai grīdas tekstilsegumiem

(izziņots ar dokumenta numuru C(2009) 9523)

(Dokuments attiecas uz EEZ)

(2009/967/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu (1) un jo īpaši tās 6. panta 1. punkta otro daļu,

apspriedusies ar Eiropas Savienības Ekomarķējuma komiteju,

tā kā:

IR PIEŅĒMUSI ŠĀDU LĒMUMU.

1. pants

Grīdas tekstilsegumi ir tekstilmateriāli grīdas segumiem, ko parasti izgatavo pēc aušanas, adīšanas vai adatu cauršūšanas tehnoloģijas; tos parasti ieklāj, piestiprinot ar naglām, skavām vai līmi. Pie šīs grupas nepieder nenostiprināmi paklāji un lupatu paklāji. Tajā neietilpst sienas segumi vai segumi lietošanai ārpus telpām.

Šajā ražojumu grupā neietilpst tekstilmateriāli, kas apstrādāti ar biocīdiem produktiem, izņemot gadījumus, ja aktīvā viela šajos biocīdos produktos ir ietverta Eiropas Parlamenta un Padomes Direktīvas 98/8/EK (2) I pielikuma A daļā un ja šo biocīdo produktu ir atļauts izmantot konkrētajā gadījumā saskaņā ar Direktīvas 98/8/EK V pielikumu.

2. pants

Lai grīdas tekstilsegumiem piešķirtu Regulā (EK) Nr. 1980/2000 noteikto Kopienas ekomarķējumu, tiem jāietilpst ražojumu grupā “grīdas tekstilsegumi”, kas definēta šī lēmuma 1. pantā, un tiem jāatbilst pielikumā noteiktajiem ekoloģiskajiem kritērijiem.

3. pants

Ekoloģiskie kritēriji ražojumu grupai “grīdas tekstilsegumi” un ar tiem saistītās vērtēšanas un verifikācijas prasības ir spēkā četrus gadus no šā lēmuma paziņošanas dienas.

4. pants

Administratīviem mērķiem ražojumu grupai “grīdas tekstilsegumi” piešķirtais kods ir “34”.

5. pants

Šis lēmums ir adresēts dalībvalstīm.

(1) OV L 237, 21.9.2000., 1. lpp.

(2) OV L 123, 24.4.1998., 1. lpp.

PIELIKUMS

PAMATPRINCIPI

Kritēriju noteikšanas mērķi

Kritēriju noteikšanas mērķi ir:

— samazināt ietekmi uz biotopiem un ar to saistītiem resursiem,

— samazināt enerģijas patēriņu,

— samazināt toksisku vai citādu piesārņojošu vielu izplūdi vidē,

— samazināt bīstamu vielu izmantošanu materiālos un galaproduktos,

— panākt drošību un novērst veselības apdraudējumu dzīves vidē,

— izplatīt informāciju, kas dos patērētājam iespēju lietot ražojumu efektīvi, līdz minimumam samazinot ietekmi uz vidi.

Kritēriji ir noteikti līmeņos, kas veicina tādu segumu marķēšanu, kuru ražošanai ir maza ietekme uz vidi.

Vērtēšanas un verifikācijas prasības

Konkrētas vērtēšanas un verifikācijas prasības norādītas katram kritērijam atsevišķi.

Šajā ražojumu grupā ietilpst paklāju grupa, kas definēta kā “grīdas segumi, ko parasti izgatavo pēc aušanas, adīšanas vai adatu cauršūšanas tehnoloģijas; tos parasti ieklāj, piestiprinot ar naglām, skavām vai līmi”.

Tajā neietilpst sienas segumi vai segumi lietošanai ārpus telpām. Pie šīs grupas nepieder nenostiprināmi paklāji un lupatu paklāji.

Grīdas tekstilsegumu ražojumu grupas definīcija atbilst standartam DIN ISO 2424.

Eiropas grīdas tekstilsegumu ražošanas nozare nosaka tās tehnisko pozīciju atbilstīgi Eiropas Standartizācijas komitejas standartam CEN/TC 134.

Funkcionālā vienība, ar kuru saista ieguldījumus un produkciju, ir galaprodukta 1 m2.

Attiecīgos gadījumos var izmantot citas testēšanas metodes, kas nav norādītas konkrētajam kritērijam, ja tās kā ekvivalentas ir atzinusi kompetentā iestāde, kura izvērtē pieteikumu.

Ja iespējams, testēšana jāveic pienācīgi akreditētās laboratorijās vai tādās laboratorijās, kuras atbilst standartā EN ISO 17025 norādītajām vispārīgajām prasībām.

Attiecīgos gadījumos kompetentās iestādes var pieprasīt apliecinošus dokumentus vai veikt neatkarīgas verifikācijas.

KRITĒRIJI ATTIECĪBĀ UZ GRĪDAS TEKSTILSEGUMIEM

1. IZEJVIELAS

Vispārīgas prasības par materiāliem

Ražojuma izgatavošanai izmantotie materiāli nedrīkst saturēt vielas vai preparātus, kuriem lietošanas laikā piešķirts vai varētu tikt piešķirts kāds no šādiem risku apzīmējumiem (vai to kombinācijām):

R23 (toksisks ieelpojot), R24 (toksisks, nonākot saskarē ar ādu), R25 (toksisks, ja norij), R26 (ļoti toksisks ieelpojot), R27 (ļoti toksisks, nonākot saskarē ar ādu), R28 (ļoti toksisks norijot), R39 (ļoti nopietnu neatgriezenisku seku draudi), R40 (ierobežoti pierādījumi par kancerogēnu iedarbību), R42 (ieelpojot var izraisīt paaugstinātu jutīgumu), R43 (nonākot saskarē ar ādu, var izraisīt paaugstinātu jutīgumu), R45 (var izraisīt vēzi), R46 (var izraisīt pārmantojamu ģenētisku bojājumu), R48 (ilgstoša ietekme rada nopietnu veselības bojājumu draudus), R49 (ieelpojot var izraisīt vēzi), R50 (ļoti toksisks ūdens organismiem), R51 (toksisks ūdens organismiem), R52 (kaitīgs ūdens organismiem), R53 (var izraisīt ilgstošu negatīvu iedarbību uz ūdens vidi), R60 (var negatīvi ietekmēt auglību), R61 (var kaitēt augļa attīstībai), R62 (iespējams risks negatīvai ietekmei uz auglību), R63 (iespējams kaitējuma risks augļa attīstībai), R68 (iespējams neatgriezeniskas iedarbības risks),

kā noteikts Padomes 1967. gada 27. jūnija Direktīvā 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (1) (bīstamo vielu direktīva) un tās turpmākajos grozījumos un ņemot vērā Eiropas Parlamenta un Padomes Direktīvu 1999/45/EK (2) (bīstamo preparātu direktīva).

Alternatīvi klasifikācijai var izmantot Eiropas Parlamenta un Padomes 2008. gada 16. decembra Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (3). Šajā gadījumā izejvielām nedrīkst būt pievienota tāda viela vai preparāts, kam lietošanas laikā piešķirts vai varētu tikt piešķirts kāds no šādiem bīstamības apzīmējumiem (vai to kombinācijas): H300, H301, H310, H311, H317 H330, H331, H334, H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341, H370, H372.

Vērtēšana un verifikācija. Pieteikuma iesniedzējs iesniedz datus par izejmateriālu tipu un sastāvu, kas noteikti ar ķīmiskām analīzēm, un atbilstības deklarāciju attiecībā uz iepriekš minētajiem kritērijiem.

1.1. Tekstilšķiedras – ķīmiskās vielas

Šķiedrām, kas iegūtas no otrreizējām izejvielām, šajā nodaļā noteiktos kritērijus nepiemēro. Attiecībā uz bīstamu vielu klātbūtni piemēro 1. kritērijā “Vispārējas prasības par materiāliem” aprakstītās prasības.

Šajā nodaļā ir noteikti īpaši kritēriji vilnas, poliamīda, poliestera un polipropilēna šķiedrām.

Vilnas apstrāde

a) Kopējais šādu vielu saturs nepārsniedz 0,5 ppm: Viela CAS Nr. γ-heksahlorcikloheksāns (lindāns) 319-84-6 α-heksahlorcikloheksāns 319-85-7 β-heksahlorcikloheksāns 58-89-9 δ-heksahlorcikloheksāns 319-86-8 aldrīns 309-00-2 dieldrīns 60-57-1 endrīns 72-20-8 p,p’-DDT 50-29-3 p,p’-DDD 72-54-8

b) Kopējais šādu vielu saturs nepārsniedz 2 ppm: Viela CAS Nr. Propetamfoss 31218-83-4 Diazinons 333-41-5 Dihlofentions 97-17-6 Fenhlorofoss 299-84-3 Hlorpirifoss 2921-88-2 Hlorfenvinfoss 470-90-6 Etions 563-12-2 Pirimifosmetils 29232-93-7

c) Kopējais šādu vielu saturs nepārsniedz 0,5 ppm: Viela CAS Nr. Cihalotrīns 68085-85-8 Cipermetrīns 52315-07-8 Deltametrīns 52918-63-5 Fenvalerāts 51630-58-1 Flumetrīns 69770-45-2

d) Kopējais šādu vielu saturs nepārsniedz 2 ppm: Viela CAS Nr. Diflubenzurons 35367-38-5 Triflumurons 64628-44-0 Diciklanils 112636-83-6

Šīs prasības (kā noteikts a), b), c) un d) daļā un katrā atsevišķi) nepiemēro, ja var iesniegt dokumentārus pierādījumus, kas apliecina to lauksaimnieku identitāti, kuri ražojuši vismaz 75 % vilnas vai attiecīgās dzīvnieku šķiedras, un minēto lauksaimnieku deklarāciju par to, ka iepriekšminētās vielas nav lietotas attiecīgajos laukos vai attiecīgajiem dzīvniekiem.

Vērtēšana un verifikācija. Pieteikuma iesniedzējs iesniedz iepriekš minētos dokumentus vai arī testēšanas pārskatu, kura sagatavošanai izmantota testēšanas metode IWTO Draft Test Method 59. Ja izmantotajiem tekstilmateriāliem ir piešķirts ekomarķējums saskaņā ar ES Ekomarķējuma piešķiršanas shēmu tekstilprecēm, prasības ir izpildītas. Pieteikuma iesniedzējs iesniedz attiecīgu dokumentāciju.

Poliamīda šķiedras

Monomēra ražošanas gada vidējā N2O emisija gaisā ir mazāka par vai vienāda ar 10 g/kg saražotās poliamīda-6 šķiedras un 50 g/kg saražotās poliamīda-6,6 šķiedras.

Vērtēšana un verifikācija. Pieteikuma iesniedzējs kopā ar atbilstības deklarāciju iesniedz sīku dokumentāciju un/vai testēšanas pārskatus par atbilstību šim kritērijam. Ja izmantotajiem tekstilmateriāliem ir piešķirts ekomarķējums saskaņā ar Ekomarķējuma piešķiršanas shēmu tekstilprecēm, prasības ir izpildītas. Pieteikuma iesniedzējs iesniedz attiecīgu dokumentāciju.

Poliesteris

a) Antimona saturs poliestera šķiedrā ir ne lielāks par 260 ppm. Ja antimons nav izmantots, pieteikuma iesniedzējs blakus ražojuma ekomarķējumam var norādīt “bez antimona” (vai iekļaut līdzīgu tekstu).

b) Polimerizācijas un poliestera šķiedras ražošanas gadā vidējā GOS emisija, kuru mēra tajos procesa posmos, kad tā notiek, ietverot arī difūzās emisijas, ir mazāka vai vienāda ar 1,2 g/kg ražoto poliestera sveķu. (Pie GOS pieder visi organiskie savienojumi, kuru tvaika spiediens pie 293,15 K ir 0,01 kPa vai lielāks vai kuriem konkrētajos lietošanas apstākļos ir atbilstīgā gaistamība.)

Vērtēšana un verifikācija. Gadījumā, kas aprakstīts a) apakšpunktā, pieteikuma iesniedzējs iesniedz vai nu deklarāciju par to, ka antimona savienojumi netiek izmantoti, vai testēšanas pārskatu, kura sagatavošanai izmantota šāda testēšanas metode: tieša noteikšana ar atomu absorbcijas spektrometrijas metodi. Testēšanu veic neapstrādātai šķiedrai pirms tās jebkāda veida apstrādes ar slapjo paņēmienu. Attiecībā uz b) punktu pieteikuma iesniedzējs kopā ar atbilstības deklarāciju iesniedz sīku dokumentāciju un/vai testēšanas pārskatus par atbilstību šim kritērijam. Ja izmantotajiem tekstilmateriāliem ir piešķirts ekomarķējums saskaņā ar Ekomarķējuma piešķiršanas shēmu tekstilprecēm, prasības ir izpildītas. Pieteikuma iesniedzējs iesniedz attiecīgu dokumentāciju.

Polipropilēns

a) Netiek izmantoti pigmenti uz svina bāzes. Vērtēšana un verifikācija. Pieteikuma iesniedzējs iesniedz deklarāciju, kas apstiprina, ka minētā viela nav izmantota.

b) NOx un SO2 emisija no polipropilēna ražošanas (monomēru ražošanas, polimerizācijas un granulēšanas) nedrīkst pārsniegt šādas robežvērtības: NOx : 12 kg/t polipropilēna, SO2 : 11 kg/t polipropilēna. Vērtēšana un verifikācija. Šķiedras ražotājs izmēra vai aprēķina NOx un SO2 emisijas no polipropilēna ražošanas un iesniedz deklarāciju par atbilstību kritērijam. Pieteikuma iesniedzējs iesniedz attiecīgu dokumentāciju.

1.2. Pamatnes

Attiecībā uz bīstamu vielu klātbūtni piemēro 1. kritērijā “Vispārējas prasības attiecībā uz materiāliem” aprakstītās prasības.

Putugumija (dabīgais un mākslīgais latekss un poliuretāns)

Piezīme. Šie kritēriji jāievēro tikai tajā gadījumā, ja lateksa putas veido vairāk nekā 5 % no paklāja kopējās masas.

a) Ekstrahējamie smagie metāli. Šādu metālu koncentrācija nepārsniedz šādas robežvērtības: Viela Robežvērtība (ppm) antimons 0,5 arsēns 0,5 svins 0,5 kadmijs 0,1 hroms 1,0 kobalts 0,5 varš 2,0 niķelis 1,0 dzīvsudrabs 0,02 Vērtēšana un verifikācija. Pieteikuma iesniedzējs iesniedz testēšanas pārskatu, kas sagatavots, izmantojot šādu testēšanas metodi: sasmalcinātu materiālu paraugs, kas iegūts saskaņā ar DIN 38414-S4, L/S = 10. Filtrācija ar 0,45 μm membrānfiltru. Analīze, izmantojot atomu emisijas spektroskopiju ar induktīvo saistīto plazmu (ICP-AES), vai ar hidrīdu vai aukstā tvaika paņēmienu.

b) Gaistoši organiski savienojumi (4) (GOS). GOS koncentrācija nepārsniedz 0,5 mg/m3. Vērtēšana un verifikācija. Pieteikuma iesniedzējs iesniedz testēšanas pārskatu, kas sagatavots, izmantojot šādu testēšanas metodi: kameras tests pēc DIN ISO 16000-6 gaisa paraugu noņemšanai un analīzei.

c) Metālu kompleksu krāsvielas. Neizmanto metālu kompleksu krāsvielas uz vara, svina, hroma vai niķeļa bāzes. Vērtēšana un verifikācija. Pieteikuma iesniedzējs iesniedz deklarāciju, kas apstiprina, ka minētās vielas netiek izmantotas.

d) Hlorfenols. Hlorfenolu (sāļu vai esteru) koncentrācija nedrīkst būt lielāka par 0,1 ppm, izņemot monohlorfenolu un dihlorfenolu (sāļu un esteru) koncentrāciju, kas nedrīkst būt lielāka par 1 ppm. Vērtēšana un verifikācija. Pieteikuma iesniedzējs iesniedz testēšanas pārskatu, kas sagatavots, izmantojot šādu testēšanas metodi: 5 g parauga sasmalcināšana, hlorfenola vai nātrija sāls iegūšana. Analīze, izmantojot gāzu hromatogrāfu, noteikšana ar masspektrometru vai elektronu satveres detektoru.

e) Butadiēns. Butadiēna koncentrācija nepārsniedz 1 ppm. Vērtēšana un verifikācija. Pieteikuma iesniedzējs iesniedz testēšanas pārskatu, kas sagatavots, izmantojot šādu testēšanas metodi: parauga sasmalcināšana un svēršana. Paraugu ņemšana, izmantojot tvaika fāzes metodi. Analīze, izmantojot gāzu hromatogrāfu, noteikšana ar liesmas jonizācijas detektoru.

f) Nitrozamīni. N-nitrozamīnu koncentrācija nepārsniedz 0,001 mg/m3, mērot ar kameras testa metodi. Vērtēšana un verifikācija. Pieteikuma iesniedzējs iesniedz testēšanas pārskatu, kas sagatavots, izmantojot šādu testēšanas metodi: kameras tests ar Hauptverband der gewerblichen Berufsgenossenschaften ZH 1/120,23 (vai ekvivalentu) gaisa paraugu noņemšanai un analīzei.

Putugumija (tikai poliuretānam)

a) Alvas organiskie savienojumi. Neizmanto alvu organisko savienojumu veidā (oglekļa atoma saite ar alvu). Vērtēšana un verifikācija. Pieteikuma iesniedzējs iesniedz deklarāciju, kas apstiprina, ka minētās vielas netiek izmantotas.

b) Putu veidotājas vielas: hlorfluorogļūdeņradi, freonu, fluorogļūdeņradi vai metilēnhlorīdu neizmanto kā putu veidotājas vielas vai kā papildu putu veidotājas vielas. Vērtēšana un verifikācija. Pieteikuma iesniedzējs iesniedz deklarāciju, kas apstiprina, ka šīs putu veidotājas vielas nav izmantotas.

Vulkanizētās putas

Otras puses apstrādei vulkanizētās putas neizmanto.

Vērtēšana un verifikācija. Pieteikuma iesniedzējs iesniedz deklarāciju par neizmantošanu.

Formaldehīds

Formaldehīda koncentrācija ir mazāka vai vienāda ar 30 ppm, nosakot pēc EN ISO 14184-1 metodes. Ja izmanto kameras testa metodi, koncentrācija ir mazāka vai vienāda ar 0,01 mg/m3.

Vērtēšana un verifikācija. Pieteikuma iesniedzējs iesniedz testēšanas pārskatu, kas sagatavots, izmantojot šādu testēšanas metodi: EN ISO 14184-1. 1 g parauga ar 100 g ūdens 1 stundu silda 40 °C temperatūrā. Formaldehīda izvilkumu analizē ar fotometrisko metodi, izmantojot acetilacetonu.

Var izmantot arī emisijas kameras testa metodi: ENV 13419-1, ar EN ISO 16000-3 vai VDI 3484-1 gaisa paraugu ņemšanai un analīzei.

2. VISU MATERIĀLU RAŽOŠANA

Attiecībā uz bīstamu vielu klātbūtni piemēro 1. kritērijā “Vispārējas prasības par materiāliem” aprakstītās prasības.

Pieteikuma iesniedzējs nodrošina atbilstību šādām konkrētām prasībām:

Antipirēni

Ražojumā atļauts izmantot tikai tādus antipirēnus, kas ir ķīmiski saistīti polimēra šķiedrā vai uzklāti uz šķiedras virsmas (reaktīvie antipirēni). Ja uz izmantotajiem antipirēniem attiecas kāda no turpmāk norādītajām riska frāzēm, šiem antipirēniem izmantošanas laikā būtu jāmaina ķīmiskā forma, lai tie vairs neatbilstu šo riska frāžu klasifikācijai. (Ja uz apstrādātas dzijas vai auduma ir mazāk nekā 0,1 % antipirēna, tas var saglabāt to ķīmisko formu, kāda tam bija pirms lietošanas.):

R40 (ierobežoti pierādījumi par kancerogēnu iedarbību), R45 (var izraisīt vēzi), R46 (var izraisīt pārmantojamu ģenētisku bojājumu), R49 (ieelpojot var izraisīt vēzi), R50 (ļoti toksisks ūdens organismiem), R51 (toksisks ūdens organismiem), R52 (kaitīgs ūdens organismiem), R53 (var izraisīt ilgstošu negatīvu iedarbību uz ūdens vidi), R60 (var negatīvi ietekmēt auglību), R61 (var kaitēt augļa attīstībai), R62 (iespējams risks negatīvai ietekmei uz auglību), R63 (iespējams kaitējuma risks augļa attīstībai), R68 (iespējami neatgriezeniskas iedarbības draudi),

kā tie definēti Direktīvā 67/548/EEK.

Alternatīvi klasifikācijai var izmantot Regulu (EK) Nr. 1272/2008. Šajā gadījumā aizliegts izejvielām pievienot jebkādas vielas vai preparātus, kam pieteikuma laikā ir piešķirts vai kuriem var piešķirt šādas bīstamības norādes (vai to kombinācijas): H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.

Tas neattiecas uz antipirēniem, kas tikai fiziski ir iejaukti polimēra šķiedrā vai tekstilmateriāla pārklājumā (pievienotie antipirēni).

Vērtēšana un verifikācija. Pieteikuma iesniedzējs iesniedz deklarāciju par to, ka antipirēnus neizmanto, vai norāda, kādus izmanto, un iesniedz dokumentāciju (piemēram, drošības datu lapas) un/vai deklarācijas, kurās norādīts, ka attiecīgie antipirēni atbilst šim kritērijam.

Plastifikatori

Ja ražošanas procesā izmanto plastifikatorus, var izmantot tikai tādus ftalātus, kuru riski lietošanas laikā ir novērtēti un uz kuriem neattiecas šādas frāzes (vai to kombinācijas):

R50 (ļoti toksisks ūdens organismiem), R51 (toksisks ūdens organismiem), R52 (kaitīgs ūdens organismiem), R53 (var izraisīt ilgstošu negatīvu iedarbību uz ūdens vidi), R60 (var negatīvi ietekmēt auglību), R61 (var kaitēt augļa attīstībai), R62 (iespējams risks negatīvai ietekmei uz auglību),

kā tie definēti Direktīvā 67/548/EEK.

Alternatīvi klasifikācijai var izmantot Regulu (EK) Nr. 1272/2008. Šajā gadījumā izejvielām nedrīkst būt pievienota tāda viela vai preparāts, kam lietošanas laikā piešķirts vai varētu tikt piešķirts kāds no šādiem bīstamības apzīmējumiem (vai to kombinācijas): H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df.

Turklāt ražojumā nav atļauts izmantot DNOP (di-n-oktilftalātu), DINP (diizononilftalātu), DIDP (diizodecilftalātu).

Vērtēšana un verifikācija. Pieteikuma iesniedzējs iesniedz deklarāciju, kas apstiprina, ka minētā viela nav izmantota. Kā noteikts Eiropas Parlamenta un Padomes Direktīvā 2005/84/EK (5), ftalāti piemaisījumu veidā grīdas tekstilsegumā var būt ne vairāk kā 0,1 % no masas.

2.1. Ķīmiskās vielas, ko tekstilšķiedru izmanto papildu apstrādei

Neizmanto alkilfeniletoksilātus (APEO), lineāros alkilbenzilsulfonātus (LAS), bis(hidrogenēto taukskābju parafīnu alkil)dimetilamonija hlorīdu (DTDMAC), distearildimetilamonija hlorīdu (DSDMAC), di(cietināto taukskābju parafīnu)dimetilamonija hlorīdu (DHTDMAC), etilēndiamīntetraacetātu (EDTA) un dietilēntriamīnpentaacetātu (DTPA), un izmantotie preparāti vai sastāvi nesatur minētās vielas.

Vērtēšana un verifikācija. Pieteikuma iesniedzējs iesniedz deklarāciju, kas apstiprina, ka minētā viela nav izmantota.

2.2. Krāsvielas un krāsu pigmenti

Azokrāsvielas

Neizmanto tādas azokrāsvielas, kurām sadaloties var rasties šādi aromātiskie amīni:

4-aminodifenils (92-67-1)

benzidīns (92-87-5)

4-hlor-o-toluidīns (95-69-2)

2-naftilamīns (91-59-8)

o-amino-azotoluols (97-56-3)

2-amino-4-nitrotoluols (99-55-8)

p-hloranilīns (106-47-8)

2,4-diaminoanizols (615-05-4)

4,4’-diaminodifenilmetāns (101-77-9)

3,3’-dihlorbenzidīns (91-94-1)

3,3’-dimetoksibenzidīns (119-90-4)

3,3’-dimetilbenzidīns (119-93-7)

3,3’-dimetil-4,4’-diaminodifenilmetāns (838-88-0)

p-krezidīns (120-71-8)

4,4’-oksidianilīns (101-80-4)

4,4’-tiodianilīns (139-65-1)

o-toluidīns (95-53-4)

2,4-diaminotoluols (95-80-7)

2,4,5-trimetilanilīns (137-17-7)

4-aminoazobenzols (60-09-3)

o-anizidīns (90-04-0)

2,4-ksilidīns

2,6-ksilidīns

Vērtēšana un verifikācija. Pieteikuma iesniedzējs iesniedz deklarāciju par šādu krāsvielu neizmantošanu. Ja šī deklarācija pakļauta verifikācijai, izmanto šādu standartu EN 14362-1 un 2. (Piezīme. Var iegūt kļūdaini pozitīvu rezultātu par 4-aminoazobenzola klātbūtni, un tāpēc ir ieteicams veikt apstiprināšanas testu.)

Krāsvielas, kas ir kancerogēni, mutagēni vai reproduktīvajai funkcijai toksiski savienojumi

a) Nedrīkst izmantot šādas krāsvielas: C.I. Basic Red 9 C.I. Disperse Blue 1 C.I. Acid Red 26 C.I. Basic Violet 14 C.I. Disperse Orange 11 C.I. Direct Black 38 C.I. Direct Blue 6 C.I. Direct Red 28 C.I. Disperse Yellow 3 Vērtēšana un verifikācija. Pieteikuma iesniedzējs iesniedz deklarāciju par šādu krāsvielu neizmantošanu.

b) Nav atļauts izmantot krāsvielas vai krāsvielu preparātus, kas satur vairāk nekā 0,1 % (masas) vielu, kuras pieteikuma iesniegšanas laikā atbilst jebkuras no šādu riska frāžu (vai to kombināciju) klasifikācijas kritērijiem: R40 (ierobežoti pierādījumi par kancerogēnu iedarbību), R45 (var izraisīt vēzi), R46 (var izraisīt pārmantojamu ģenētisku bojājumu), R49 (ieelpojot var izraisīt vēzi), R60 (var negatīvi ietekmēt auglību), R61 (var kaitēt augļa attīstībai), R62 (iespējams risks negatīvai ietekmei uz auglību), R63 (iespējams kaitējuma risks augļa attīstībai), R68 (iespējami neatgriezeniskas iedarbības draudi), kā tie definēti Direktīvā 67/548/EEK. Alternatīvs risinājums ir klasifikācija atbilstoši Regulai (EK) Nr. 1272/2008. Šādā gadījumā izejvielām nedrīkst būt pievienota tāda viela vai preparāts, kam lietošanas laikā piešķirts vai varētu tikt piešķirts kāds no šādiem bīstamības apzīmējumiem (vai to kombinācijas): H351, H350, H340, H350i, H360F, H360D, H361f, H361d H360FD, H361fd, H360Fd, H360Df, H341. Vērtēšana un verifikācija. Pieteikuma iesniedzējs iesniedz deklarāciju par šādu krāsvielu neizmantošanu.

Krāsvielas ar iespējamu sensibilizējošu iedarbību

Nedrīkst izmantot šādas krāsvielas:

C.I. Disperse Blue 3 C.I. 61505

C.I. Disperse Blue 7 C.I. 62500

C.I. Disperse Blue 26 C.I. 63305

C.I. Disperse Blue 35

C.I. Disperse Blue 102

C.I. Disperse Blue 106

C.I. Disperse Blue 124

C.I. Disperse Brown 1

C.I. Disperse Orange 1 C.I. 11080

C.I. Disperse Orange 3 C.I. 11005

C.I. Disperse Orange 37

C.I. Disperse Orange 76

(iepriekš apzīmēta kā Orange 37)

C.I. Disperse Red 1 C.I. 11110

C.I. Disperse Red 11 C.I. 62015

C.I. Disperse Red 17 C.I. 11210

C.I. Disperse Yellow 1 C.I. 10345

C.I. Disperse Yellow 9 C.I. 10375

C.I. Disperse Yellow 39

C.I. Disperse Yellow 49

Vērtēšana un verifikācija. Pieteikuma iesniedzējs iesniedz deklarāciju par šādu krāsvielu neizmantošanu.

Smagie metāli

Materiālu krāsošanai kā krāsvielu komponentu sastāvdaļas neizmanto krāsvielas un pigmentus, kas satur svinu (Pb), kadmiju (Cd), dzīvsudrabu (Hg), kā arī hromu (vispār) vai Cr(VI) veidā.

Smago metālu pieļaujamā satura robežvērtība ieklātā paklājā ir 100 mg/kg.

Vērtēšana un verifikācija. Pieteikuma iesniedzējs iesniedz deklarāciju par šādu krāsvielu neizmantošanu un dokumentāciju, kurā parādīts, ka noteiktā robežvērtība nav pārsniegta.

Ja izmantotie produkti ir marķēti ar GUT marķējumu, tie atbilst šai prasībai, un par to iesniedz atbilstīgu dokumentāciju.

2.3. Emisijas ūdenī

Vilna – ĶSP

Kanalizācijā novadīto vilnas mazgāšanas notekūdeņu ĶSP ir ne lielāks par 60 g/kg nemazgātas vilnas, un notekūdeņi jāattīra centralizētajās notekūdeņu attīrīšanas iekārtās tā, lai ĶSP samazinātos vismaz par 75 %.

Vilnas mazgāšanas notekūdeņu, ko attīra uz vietas ražotnē un novada virszemes ūdeņos, ĶSP nepārsniedz 45 g/kg nemazgātas vilnas. Virszemes ūdeņos novadīto attīrīto notekūdeņu pH ir 6 līdz 9 (ja saņemošo ūdeņu pH nav ārpus minētā intervāla) un temperatūra ir zemāka nekā 40 °C (ja saņemošā ūdens temperatūra nav par to augstāka). Vilnas mazgāšanas uzņēmumam detalizēti jāapraksta mazgāšanas notekūdeņu attīrīšana un regulāri jāveic ĶSP monitorings.

Vērtēšana un verifikācija. Vērtēšana un verifikācija. Pieteikuma iesniedzējs iesniedz attiecīgus datus par atbilstību šim kritērijam un testēšanas pārskatus, kuru sagatavošanai izmantota testēšanas metode ISO 6060.

Slapjās apstrādes procesu notekūdeņi

a) ĶSP gada vidējā vērtība tādiem slapjās apstrādes procesu vietējās vai centralizētās attīrīšanas iekārtās attīrītiem notekūdeņiem (izņemot neattaukotas vilnas mazgāšanas notekūdeņus) nepārsniedz 20 g/kg. Vērtēšana un verifikācija. Pieteikuma iesniedzējs kopā ar atbilstības deklarāciju iesniedz sīku dokumentāciju par atbilstību šim kritērijam un testēšanas pārskatus, kas sagatavoti, izmantojot metodi ISO 6060.

b) Ja vietējās attīrīšanas iekārtās attīrītos notekūdeņus novada tieši ūdenstilpēs, to pH ir 6 līdz 9 (ja saņemošo ūdenstilpju pH nav ārpus minētā intervāla) un temperatūra nav augstāka par 40 °C (ja ūdens temperatūra saņemošajās ūdenstilpēs nav augstāka). Vērtēšana un verifikācija. Pieteikuma iesniedzējs kopā ar atbilstības deklarāciju iesniedz dokumentāciju un testēšanas pārskatus par atbilstību šim kritērijam. Ja izmantotajiem produktiem ir piešķirts ES ekomarķējums tekstilproduktiem, tie atbilst šai prasībai, un par to iesniedz atbilstīgu dokumentāciju.

Mazgāšanas un auduma mīkstināšanas līdzekļi, kompleksveidotājas vielas

Visās pārstrādes vietās, kur izmanto slapjās pārstrādes paņēmienus, vismaz 95 % (masas) mazgāšanas līdzekļu, vismaz 95 % (masas) audumu mīkstināšanas līdzekļu un vismaz 95 % (masas) kompleksveidotāju vielu no to kopējā izlietotā daudzuma notekūdeņu attīrīšanas iekārtās ir pietiekami viegli bioloģiski noārdāmi vai no tiem attīrāmi. Visās pārstrādes vietās, kur izmanto slapjās pārstrādes paņēmienus, izmantotie mazgāšanas līdzekļi (kas satur virsmaktīvās vielas) atbilst šādam kritērijam: virsmaktīvās vielas atbilst kritērijam par pilnīgu bioloģisko noārdīšanos aerobos apstākļos. Vismaz 95 % sastāvā esošo citu vielu jābūt pietiekami noārdāmām vai no tām attīrāmām notekūdeņu attīrīšanas iekārtās.

Vērtēšana un verifikācija.“Pietiekami bioloģiski noārdāms” ir tad,

— ja pēc 28 dienām bioloģiskās noārdīšanās pakāpe, kas noteikta ar OECD 301 A, OECD 301 E, ISO 7827, OECD 302 A, ISO 9887, OECD 302 B vai ISO 9888 metodi, ir vismaz 70 %,

— ja pēc 28 dienām bioloģiskās noārdīšanās pakāpe, kas noteikta ar OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 vai ISO 14593 metodi, ir vismaz 60 %,

— ja pēc 28 dienām bioloģiskās noārdīšanās pakāpe, kas noteikta ar OECD 303 vai ISO 11733 metodi, ir vismaz 80 %,

— vai arī – ja par vielām, kurām minētās noteikšanas metodes nav izmantojamas, iesniegti pierādījumi par līdzvērtīgu bioloģiskās noārdīšanās vai izdalīšanās līmeni.

Pieteikuma iesniedzējs iesniedz attiecīgo dokumentāciju, drošības datu lapas, testēšanas pārskatus un/vai deklarācijas, norādot testēšanas metodes un iepriekšminētajiem atbilstīgus testēšanas rezultātus, kuri apliecina, ka šis kritērijs ir ievērots attiecībā uz visiem lietojamajiem mazgāšanas līdzekļiem, audumu mīkstināšanas līdzekļiem un kompleksus veidojošām vielām.

Metālu kompleksu krāsvielas

a) Krāsojot celulozi, gadījumos, kad metālu kompleksu krāsvielas ir krāsas komponenti, notekūdeņu attīrīšanas iekārtās (vietējās vai centralizētajās) novada ne vairāk kā 20 % lietotās (procesam izmantotās) krāsvielas. Visos pārējos gadījumos, kad metālu kompleksu krāsvielas ir krāsvielas komponenti, notekūdeņu attīrīšanas iekārtās (vietējās vai centralizētajās) drīkst novadīt ne vairāk kā 7 % lietotās (procesam izmantotās) krāsvielas.

b) Emisijas ūdenī pēc notekūdeņu attīrīšanas nepārsniedz 75 mg/kg Cu (šķiedras, dzijas vai auduma krāsošanai); 50 mg/kg Cr; 75 mg/kg Ni.

Vērtēšana un verifikācija. Pieteikuma iesniedzējs iesniedz deklarāciju par to, ka metālu kompleksu krāsvielas netiek izmantotas, vai dokumentāciju un testēšanas pārskatus, kuru sagatavošanai izmantotas šādas testēšanas metodes: ISO 8288 Cu un Ni noteikšanai; EN 1233 Cr noteikšanai.

2.4. Enerģijas patēriņš

Enerģijas patēriņu aprēķina kā grīdas segumu ražošanas procesā izmantoto enerģiju.

Procesā izmantotā enerģija, ko aprēķina tā, kā norādīts Tehniskajā papildinājumā, pārsniedz šādus robežlielumus (P = punktu skaits):

Ražojumu grupa Robežvērtība (P) Sintētiskie paklāji 8

Vērtēšana un verifikācija. Pieteikuma iesniedzējs aprēķina enerģijas patēriņu ražošanas procesā, ievērojot Tehniskajā papildinājumā noteiktās instrukcijas. Pieteikuma iesniedzējs iesniedz attiecīgos rezultātus un atbilstīgo dokumentāciju.

3. LIETOŠANAS POSMS

3.1. Kaitīgu vielu izdalīšanās

Nedrīkst pārsniegt šādas emisiju vērtības:

Viela Prasības (pēc 3 dienām) Visi organiskie savienojumi C6 – C16 (TVOC) aiztures diapazonā 0,25 mg/m3 gaisa Visi organiskie savienojumi C16 – C22 (TSVOC) aiztures diapazonā 0,03 mg/m3 gaisa Kopējās GOS bez ZIK (6) 0,05 mg/m3 gaisa

Vērtēšana un verifikācija. Pieteikuma iesniedzējs iesniedz testēšanas pārskatu par emisiju testēšanas rezultātiem saskaņā ar prEN 15052 vai DIN ISO 16000-9.

4. LIETOJAMĪBA

Ražojumi ir lietošanai piemēroti. Piemērotību lietošanai var apliecināt ar datiem, kas iegūti, izmantojot atbilstīgas ISO, CEN vai ekvivalentas testēšanas metodes, piemēram, valsts līmeņa testēšanas metodes.

Vērtēšana un verifikācija. Tiek iesniegts testēšanas metožu sīks apraksts un rezultāti, kā arī deklarācija par ražojuma piemērotību izmantošanai, pamatojoties uz visu pārējo informāciju par to, kā tiešais lietotājs var ražojumu vislabāk izmantot. Saskaņā ar Padomes Direktīvu 89/106/EEK (7) ražojumu uzskata par lietošanai piemērotu, ja tas atbilst harmonizētam standartam, Eiropas tehniskajam apstiprinājumam vai neharmonizētai tehniskai specifikācijai, ko atzīst Kopienā. Būvizstrādājumiem paredzētā EK atbilstības zīme “CE” nodrošina ražotājiem viegli atpazīstamu atbilstības apliecinājumu, un šajā sakarā to var uzskatīt par pietiekamu. Turklāt, lai pierādītu atbilstību šim kritērijam, var izmantot arī standartu CEN/TS 14472-2.

5. INFORMĀCIJA PATĒRĒTĀJAM

Ražojumi tiek pārdoti kopā ar atbilstīgu informāciju lietotājiem, kurā ir vispārīgi un tehniski norādījumi par to, kādā veidā ražojumu vislabāk izmantot un kopt. Uz iepakojuma un/vai dokumentācijā, kas pievienota ražojumam, norāda šādu informāciju:

a) informāciju par to, ka ražojumam piešķirts ES ekomarķējums, un – papildus logo 2. ailē iekļautajai vispārīgajai informācijai – īsu, bet izsmeļošu paskaidrojumu par to, ko minētais marķējums nozīmē;

b) ieteikumus par ražojuma izmantošanu un kopšanu. Šajā informācijā jāuzsver visi attiecīgie norādījumi, īpaši par ražojumu izmantošanu un apkopi. Attiecīgos gadījumos jānorāda ražojuma izmantošanas īpašības nelabvēlīgos klimatiskos vai citos apstākļos, piemēram, salizturība/ūdens absorbcijas spēja, izturība pret traipiem, izturība pret ķīmisko vielu iedarbību, nepieciešamā pamatnes virsmas sagatavošana, tīrīšanas norādījumi, kā arī ieteicamie tīrīšanas līdzekļu veidi un ieteicamais tīrīšanas biežums. Informācijā, ja iespējams, jāiekļauj arī norāde par izstrādājuma paredzamo kalpošanas laiku attiecīgas vidējās vērtības vai vērtību intervāla veidā;

c) norādi par nolietota ražojuma pārstrādes vai noglabāšanas iespējām (paskaidrojums, kas nepieciešams, lai patērētājiem sniegtu informāciju par šāda ražojuma iespējamajām īpašībām);

d) informāciju par ES ekomarķējumu un ar to saistītām ražojumu grupām, tostarp šādu (vai līdzīgu) tekstu: “Lai iegūtu plašāku informāciju, apmeklējiet ES ekomarķējuma tīmekļa vietni: http://www.ecolabel.eu”

Vērtēšana un verifikācija. Pieteikuma iesniedzējs iesniedz iepakojuma un/vai pievienoto tekstu paraugu arī saskaņā ar ISO 6347: Grīdas tekstilsegumi – Informācija patērētājiem.

6. INFORMĀCIJA UZ EKOMARĶĒJUMA

Ekomarķējuma 2. ailē iekļauj šādu tekstu:

— bīstamas un toksiskas vielas ierobežotā daudzumā,

— ražošanas procesā tiek taupīta enerģija,

— ierobežotas piesārņojošas emisijas ūdenī,

— zemāks risks veselībai dzīves vidē.

(1) OV 196, 16.8.1967., 1. lpp.

(2) OV L 200, 30.7.1999., 1. lpp.

(3) OV L 353, 31.12.2008., 1. lpp.

(4) Pie GOS pieder visi organiskie savienojumi, kuru tvaika spiediens pie 293,15 K ir 0,01 kPa vai lielāks vai kuriem konkrētajos lietošanas apstākļos ir atbilstīga gaistamība.

(5) OV L 344, 27.12.2005., 40. lpp.

6

ZIK= zemākā interesējošā koncentrācija.

(7) OV L 40, 11.2.1989., 12. lpp.